### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.
 Alma Skov var forhindret i at deltage i udvalgets behandling af sagen.

Endelig vedtagelse af forslag til Lokalplan nr. 1077, Arkitektskole ved [adresse], [adresse]

### Resumé

Lokalplanforslaget giver mulighed for opførelse af en ny bygning til Arkitektskolen i den nordlige del af Godsbanearealerne.

 Området er i dag ejet af [adresse] og der er indgået en aftale om salg med Statens Bygningsstyrelse, der har anmodet om lokalplanen.

 [adresse] har indgået en frivillig udbygningsaftale med bygherre om indretning langs Herbert Eriksen.

 Lokalplanforslaget er i overensstemmelse med Udviklingsplanen for Godsbanearealerne samt kommuneplanen.

 Udviklingsplanen med tilhørende miljørapport har været i høring samtidig med lokalplanen i henhold til miljøvurderingslovens bestemmelser om offentlig høring.

 Lokalplanforslaget, udviklingsplanen og miljøvurderingen har været offentlig fremlagt fra den 19.december 2017 til den 13. februar 2018.

 Der er indkommet to høringssvar, der handler om DSB’s skinner på nabogrunden og om trafik i området.

### Indstilling

At 1) forslag til lokalplan nr. 1077 vedtages endeligt (med de ændringer, der fremgår af indstillingens afsnit 5.5),

 At 2) forslag til udbygningsaftale vedtages endeligt,

 At 3) Udviklingsplanen for Godsbanearealerne og forslag til sammenfattende redegørelse om miljøvurdering vedtages endeligt (som den fremgår af indstillingens afsnit 5.6) og

 At 4) indsigelser besvares, som det fremgår af indstillingens afsnit 5.4.

### Sagens forløb

12-04-2018 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 16-04-2018 Magistraten
Fremsendes til [adresse] med bemærkning, at Magistraten i mødet den 16. april 2018 anbefaler, at byrådet tiltræder Magistratsafdelingen for Teknik og Miljøs indstilling af 3. april 2018.
 18-04-2018 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 18. april 2018.
 25-04-2018 Teknisk Udvalg
Udvalget kunne enstemmigt tiltræde indstillingen i overensstemmelse med Magistratens anbefaling.
 Alma Skov var forhindret i at deltage i udvalgets behandling af sagen.
 02-05-2018 Aarhus Byråd
Beslutning ikke frigivet